Amador Montenegro

Amador Manuel Joaquín de la Concepción Montenegro L. de Saavedra, chamado Amador Montenegro, nado en Santiago de Compostela o 30 de abril de 1864 e finado en Lugo o 22 de setembro de 1932, foi un escritor e xornalista que fundou o periódico A Monteira en 1889.

 Traxectoria 
Amador era fillo de Siro Montenegro López, nobre terratenente de San Xiao de Mos, en Castro de Rei, que foi alcalde de Lugo en 1852; e de Pilar Saavedra Costas, tamén natural de Lugo.

Estudou a carreira de dereito na Universidade de Santiago de Compostela, rematando os estudos na de Valladolid. A súa carreira profesional foi breve: comezou de pasante dun avogado parente da familia en Monforte e encargáronlle un preito entre dous labregos. Como conseguiu que se amañasen sen chegar ao xuízo, o parente díxolle que así non lle interesaba e despediuno. Desde entón, Amador Montenegro dedicouse á agricultura e ó movemento agrarista.

Casou con Pura López Saavedra,Irmá de Ildefonso López Saavedra, tamén escritor, e filla de Dores Saavedra Costas, á súa vez irmá da nai de Amador Montenegro. a súa curmá, que residía en Moaña (Pontevedra), dunha familia de grandes propiedades agrícolas que chegaban ata Vilafranca do Bierzo (León) e que pasou a administrar el, o que o levou a fixar a residencia en Vigo, onde naceron os seus nove fillos. Nesta cidade traballou tamén como profesor no colexio La Concepción, formou parte da Liga de Defensores de Vigo e ocupou diversos cargos no Concello e na Cámara de Comercio.

Sen chegar a militar nunca en ningún partido político, tivo nun principio certa ideoloxía nacionalista e combateu o caciquismo imperante na época e, sobre todo, o sistema de foros imperante. Tamén desenvolveu certo papel no movemento galeguista cultural da súa época.

Amador Montenegro foi así mesmo divulgador de temas agrícolas (entre os seus títulos, Causas generales de la decadencia agrícola en Galicia, Lugo, 1903; Contra el mildiu, el oídio y el black-root, Vigo, 1917).

Foi membro de número da Real Academia Galega e o seu discurso, Alma da poesía galega (Santiago, 13/12/1909), así como a súa contestación, a cargo de Juan Barcia Caballero, foron os primeiros lidos en galego na douta institución."Montenegro y Saaveda, Amador". Gran Enciclopedia Galega, 1972, 31, páxs. 188-189.Agrelo, Eulalia: "Montenegro y Saavedra, Amador". Gran Enciclopedia Galega, 2003, 30, páxs. 140-141.

 Obras 
Da súa ocupación como administrador de terras agrícolas veu a publicación de diversos estudos neste eido, como Causas generales de la decadencia agrícola en Galicia (1903) ou Contra el mildiu, el oídio y el 'black-root''' Tres enfermidades das vides. O 'black-root' é unha podremia da raíz. (1917).

As súas publicacións, escasas, foron obras de poesía e fábulas:
 Muxenas (1888, reeditado en 1896). Foi traducido ao castelán en 2009, por Xosé Carlos Morell, co título de Chispas.
 Fábulas y-epigramas (Lugo, 1892; contén 27 fábulas).
 Fábulas galaico-castellanas (Lugo, 1897, edición corrixida e ampliada da anterior: 47 fábulas en galego e outras en castelán).
 Trabajo folk-lórico gallego (1912, recompilación de cultura popular).
 Colección de cantares gallegos recogidos de la tradición oral (1912).

miniatura|page=6|Aires d'a Miña Terra. Núm. 05. 7/7/1908.
Ás anteriores obras hai que engadir numerosas colaboracións xornalísticas non só n'A Monteira, senón tamén noutros xornais da época, como Galicia Humorística, Galicia Recreativa, Galicia. Revista Regional, Aires da Miña Terra, O Gaiteiro de Lugo, El Eco de Galicia, Galicia Moderna, O Tio Marcos d'a Portela ou Vida Gallega, por citar uns poucos exemplos. Nestes traballos asinaba de forma directa, co seu nome completo ou as iniciais; ou con pseudónimos, como os de El Vate de la Raposeira ou Esperanza Roca.

O Centro Ramón Piñeiro para a Investigación en Humanidades (CIRP) publicou no 2007 unha recompilación: Obra narrativa en galego de Amador Montenegro Saavedra.Modesto Hermida, Eulalia Agrelo e Isabel Mociño (2007). Obra narrativa en galego de Amador Montenegro Saavedra CIRP. ISBN 978-84-453-4381-4.

 A Monteira 
A obra pola que realmente é recoñecido foi o semanario A Monteira, que fundou xunto a Manuel Pardo Becerra e que dirixiu durante toda a súa edición, desde outubro de 1889 a decembro de 1890.

Nas mesmas datas creou outro xornal en Vigo: La Razón (1889-1894).

 Notas 

 Véxase tamén 

 Bibliografía 



 Abel Villela, Adolfo de: "O Lugo da Monteira", en A Monteira, edición facsimilar, Xunta de Galicia 1989.
 Agrelo, Eulalia: "Montenegro y Saavedra, Amador", Gran Enciclopedia Galega Silverio Cañada, 2003, 30, 140-141.







 Outros artigos 
 A Monteira''

 Ligazóns externas 
 Amador Montenegro na Biblioteca Virtual Galega.

Categoría:Escritores de Galicia en lingua galega
Categoría:Escritores de Galicia en lingua castelá
Categoría:Membros de número da Real Academia Galega
Categoría:Nados en Santiago de Compostela
Categoría:Nados en 1864
Categoría:Finados en 1932
Categoría:Escritores de Galicia coa obra no dominio público
Categoría:Membros correspondentes da Real Academia Galega
Categoría:Contistas
Categoría:Poetas de Galicia
Categoría:Poetas en lingua galega
Categoría:Ensaístas de Galicia